wannaphong/clean_thaiwikipedia huggingface dataset:
# ปอล ปอกบา
ปอล ลาบีล ปอกบา (เกิด 15 มีนาคม ค.ศ. 1993) เป็นนักฟุตบอลชาวฝรั่งเศส 

ปอกบาเดิมเป็นผู้เล่นในระดับเยาวชนและผู้เล่นหลักของแมนเชสเตอร์ยูไนเต็ดมาตั้งแต่ต้น แต่ได้ถูกปล่อยตัวให้กับยูเวนตุสอย่างไม่มีค่าตัวในฤดูกาล 2012–13   แต่ต่อมาย้ายจากยูเวนตุสกลับสู่แมนเชสเตอร์ยูไนเต็ดอีกครั้งช่วงก่อนเปิดฤดูกาล 2016–17 ไม่นาน ด้วยค่าตัวถึง 89 ล้านปอนด์ (ประมาณ 4,450 ล้านบาท) นับเป็นราคาซื้อขายผู้เล่นที่แพงที่สุดในโลก ทำลายสถิติเดิมของแกเร็ธ เบล ที่เคยมีไว้ 85 ล้านปอนด์ (ประมาณ 4,250 ล้านบาท) จากทอตนัมฮอตสเปอร์ สู่เรอัลมาดริด ในช่วงต้นฤดูกาล 2013–14 แต่ปัจจุบันค่าตัวของปอกบาถูกทำลายโดยเนย์มาร์ที่ย้ายจากบาร์เซโลนาสู่ปารีแซ็ง-แฌร์แม็งด้วยค่าตัว 222 ล้านยูโร (ประมาณ 8,700 ล้านบาท) ในช่วงต้นฤดูกาล 2017–18

ในวันที่ 11 กันยายน ค.ศ. 2023 ปอกบาถูกระงับการเล่นชั่วคราวเนื่องจากการทดสอบยาไม่ผ่าน เนื่องจากพบฮอร์โมนเทสโทสเตอโรนที่ไม่ใช่ฮอร์โมนภายใน ซึ่งในตอนแรกเขาโดนลงโทษไม่ให้ลงเล่นฟุตบอลเป็นเวลา 4 ปี จากการตรวจพบว่าเขาใช้สารกระตุ้น"ป็อกบา" หมดอนาคต ถูกแบน 4 ปี ข้อหาพบสารกระตุ้น ต่อมาเมื่อวันที่ 4 ตุลาคม ค.ศ. 2024 โทษแบนของเขาได้รับการลดเหลือ 18 เดือน ซึ่งทำให้เขาสามารถเริ่มฝึกซ้อมและกลับมาลงเล่นได้ตั้งแต่เดือนมกราคม ค.ศ.  2025 และมีนาคม ค.ศ. 2025 ตามลำดับ

ชีวิตช่วงต้น
ปอกบาเกิดที่ลาญี-ซูร์-มาร์น จังหวัดแซเนมาร์น จากพ่อแม่ชาวกีนี เขาเป็นมุสลิม และมีพี่ชายสองคนที่เป็นฝาแฝด – ฟลอร็องแต็งกับมาติอัส – เกิดในประเทศกีนี ซึ่งเป็นนักฟุตบอลและเล่นให้กับทีมชาติกินี ปัจจุบัน ฟลอร็องแต็งเล่นเป็นกองหลังให้กับสโมสรฟุตบอลโซโชซ์-มงเบลียาร์ ส่วนมาติอัสเล่นเป็นกองหน้าให้กับTabor Sežana. ตอนโตขึ้น ปอกบาเป็นแฟนบอลอาร์เซนอล

ชีวิตส่วนตัว
ปอกบานับถือศาสนาอิสลาม เขาแต่งงานกับ María Zulay Salaues นางแบบชาวโบลิเวียตั้งแต่ ค.ศ. 2019 และให้กำเนิดลูก 2 คน ปอกบาสามารถพูดได้หลายภาษา นอกจากภาษาฝรั่งเศสแล้ว เขายังพูดภาษาอังกฤษ อิตาลี และสเปนได้อย่างเชี่ยวชาญ

สถิติอาชีพ
สโมสร

สโมสรฤดูกาลลีกเนชันนอลคัพอีเอฟแอลคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูแมนเชสเตอร์ยูไนเต็ด2010–11พรีเมียร์ลีก0000000000002011–12พรีเมียร์ลีก300030100070รวม300030100070ยูเวนตุส2012–13เซเรียอา27520—80003752013–14เซเรียอา36700—141115192014–15เซเรียอา26841—1011041102015–16เซเรียอา35851—81104910รวม12428112—4033117834แมนเชสเตอร์ยูไนเต็ด2016–17พรีเมียร์ลีก3052041153—5192017–18พรีเมียร์ลีก276301050103762018–19พรีเมียร์ลีก3513310092—47162019–20พรีเมียร์ลีก161201030—2212020–21พรีเมียร์ลีก2632031112—4262021–22พรีเมียร์ลีก201100060—271รวม15429131924971022639ยูเวนตุส2022–23เซเรียอา6010—30—100รวมทั้งหมด2875725312293104142173

นานาชาติ

ทีมชาติปีลงเล่นประตูฝรั่งเศส2013712014154201550201617320175020181522019502020602021141202220รวม9111
# ฮับทาวน์ลิมิเต็ด
ฮับทาวน์ลิมิเต็ด (BSE:532799, NSE:HUBTOWNEQ) หรือที่รู้จักกันในชื่อ อะครูตีซิตี้ลิมิเต็ด เป็นบริษัทพัฒนาอสังหาริมทรัพย์อินเดียซึ่งมีโครงการตั้งอยู่ในมุมไบ, ปูเน, รัฐคุชราต และบังกาลอร์ ฮับทาวน์ได้รับการก่อตั้งขึ้นใน ค.ศ. 1989 โดย เฮแมนท์ ชาห์ และพี่ชายของเขาที่มีชื่อว่า วีโยเมช ชาห์#80 Hemant Shah - Forbes.com ฮับทาวน์มีความกระตือรือล้นในโครงการฟื้นฟูชุมชนแออัด (เอสอาร์เอส) และความร่วมมือภาครัฐ-ภาคเอกชน (พีพีพี) บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ใน ค.ศ. 2007

 องค์กร 
ฮับทาวน์ลิมิเต็ดเป็นหนึ่งในผู้พัฒนาอสังหาริมทรัพย์ที่ใหญ่ที่สุดของมุมไบ โดยมีพื้นที่มากกว่า 43 ล้านตารางฟุตภายใต้การพัฒนา บริษัทนี้มีโครงการต่อเนื่องใน อันเธรี, เอ็มไอดีซีอันเธรี, ถนนมิรา, บันดรา, ไซออน, มุมไบใต้, ประภาเทวี, วรลี และฐาเน บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ในเดือนกุมภาพันธ์ ค.ศ. 2007 Akruti Nirman IPO oversubscribed 81 times - Moneycontrol.com

ฮับทาวน์เป็นองค์กรหลักในโครงการการร่วมมือระหว่างภาครัฐและเอกชน กับรัฐบาลแห่งรัฐมหาราษฏระ รวมถึงโครงการใหญ่ในเชมบูร์และกัตโคปาร์ ฮับทาวน์ได้รับการเสนอรางวัลในการพัฒนาอาณานิคมรัฐบาลบันดรา ซึ่งเป็นโครงการปรับปรุงที่ใหญ่ที่สุดเท่าที่เคยมีมาของมุมไบ

ใน ค.ศ. 2007 อะครูตีได้จัดซื้อที่ดินฮินดูสถานมิลส์ที่ประภาเทวีด้วยจำนวนเงิน 350 โครรูปี (3.6 พันล้านรูปี) ร่วมกับดีแอลเอฟMumbai seafront mill for Rs 350 cr - Times Of India ซึ่งดีแอลเอฟขายหุ้นของพวกเขาในที่ดินให้แก่เชนไนฐานซี ศิวศานการัน ใน ค.ศ. 2009 ด้วยจำนวนเงิน 310 โครรูปี (3.1 พันล้านรูปี)

ฮับทาวน์ยังได้สร้างลานจอดรถระบบหุ่นยนต์แห่งแรกในอินเดียในมุมไบ ที่บรีชแคนดี้Business Line : Investment World / Personal Finance : Now, robot car-parks to save space บริษัทนี้เป็นหุ้นส่วนทางธุรกิจกับดีแอลเอฟในปูเนสำหรับการสร้างไอทีเอสอีแซดDLF, Hubtown unload Pune SEZ to Blackstone - Money - DNA และในเดือนธันวาคม ค.ศ. 2011 ไอทีเอสอีแซดได้ถูกซื้อกิจการโดยแบลกสโตนด้วยจำนวนเงิน 810 โครรูปี (8.1 พันล้านรูปี)

 รางวัลที่ได้รับ 
ฮับทาวน์ได้รับการเสนอรางวัลในการพัฒนาสถานีขนส่งบริษัทของส่งทางถนนรัฐคุชราต (จีเอสอาร์ซีที) และปัจจุบันได้มีการดำเนินงานใน อาเมดาบัด, เมซานา, สุรัต และ วาโดดาราAkruti Looks For Bus Terminals And Warehouses - PropertyWala.comAirport-like depots for ST buses soon - Times Of India
# บอร์คุม
บอร์คุม  เป็นเกาะและเทศบาลในรัฐโลว์เออร์แซกโซนี ทางตะวันตกเฉียงเหนือของเยอรมนี ตั้งอยู่ในทะเลเหนือ ตรงปากแม่น้ำเอมส์ อยู่ทางตะวันตกสุดในหมู่เกาะอีสต์ฟรีเชียน เป็นสถานที่ตากอากาศ
# เฟอเกอรัช
เฟอเกอรัช (,) เป็นเมืองทางตอนกลางของประเทศโรมาเนีย ในเทศมณฑลบราชอฟ บนฝั่งแม่น้ำออลต์ มีประชากร 28,330 คน ในปี ค.ศ. 2011 เมืองมีป้อมปราการ มีโบสถ์โรมันคาทอลิก
# เต็มเป
เต็มเป  เป็นผลิตภัณฑ์ถั่วเหลืองแบบพื้นบ้านของอินโดนีเซีย เป็นอาหารที่เตรียมด้วยการหมักจนถั่วเหลืองกลายเป็นแท่งคล้ายเค้ก เป็นอาหารหมักจากถั่วเหลืองเพียงชนิดเดียวที่อยู่นอกอิทธิพลของจีน 

จุดกำเนิดของเต็มเปอยู่ที่บริเวณที่เป็นประเทศอินโดนีเซียในปัจจุบัน และเป็นที่นิยมในเกาะชวา เป็นแหล่งของโปรตีนเช่นเดียวกับเต้าหู้ แต่มีลักษณะ สารอาหาร และคุณภาพของเนื้อสัมผัสต่างไป กระบวนการหมักเต็มเปและการที่ยังคงรูปถั่วเหลืองไว้ทำให้ยังมีปริมาณโปรตีน เส้นใย  และวิตามินสูง เมื่อเก็บไว้นานจะมีกลิ่นเหมือนดินแรงขึ้น เพราะมีคุณค่าทางอาหารสูง เต็มเปจึงเป็นที่นิยมในบรรดาผู้ที่รับประทานมังสวิรัติ โดยใช้แทนเนื้อสัตว์
# ซินต์-นีกลาส
ซินต์-นีกลาส  เป็นเมืองในประเทศเบลเยียม ทางตอนกลางค่อนไปทางตะวันตกเฉียงเหนือของประเทศ ในมณฑลฟลานเดอร์ตะวันออก เป็นที่รู้จักเรื่องมีจัตุรัสการค้าใหญ่ที่สุดในเบลเยียม ที่มีต้นคริสต์มาสและไข่อีสเตอร์ที่ใหญ่ที่สุดในยุโรป
# ลังก์เอลันด์
ลังก์เอลันด์  เป็นเกาะในประเทศเดนมาร์ก ในทะเลบอลติก นอกฝั่งตะวันออกเฉียงใต้ของเกาะฟิน ระหว่างเกาะฟินกับเกาะลอลลันด์ เกาะมีเนื้อที่ 285 กม² จากข้อมูลวันที่ 1 มกราคม ค.ศ. 2010 มีประชากร 13,277 คน."Danmarks Statistik." Retrieved 11 June 2010. เกาะมีผลิตผลเกี่ยวกับข้าว
# ทะเลสาบคีวู
ทะเลสาบคีวู  เป็นทะเลสาบในทวีปแอฟริกา อยู่ทางตอนกลางของทวีป ระหว่างสาธารณรัฐประชาธิปไตยคองโกกับรวันดา ทางเหนือของทะเลสาบแทนกันยีกา และทางใต้ของทะเลสาบเอ็ดเวิร์ด ทะเลสาบมีเนื้อที่ 2,700 ตร.กม. (1,040 ตร.ไมล์) อยู่สูงจากระดับทะเลปานกลาง 1,460 เมตร (4,790 ฟุต) ทะเลสาบมีความลึกสูงสุด 480 ม. (1,575 ฟุต) เป็นทะเลสาบลึกเป็นอันดับ 8 ของโลก
# บริติชไอลส์
บริติชไอลส์  หรือ หมู่เกาะสหราชอาณาจักร เป็นกลุ่มเกาะในยุโรป อยู่ทางตะวันตกของทวีป ประกอบด้วย บริเตนใหญ่ เกาะไอร์แลนด์ และเกาะที่อยู่ใกล้เคียง เกาะเล็ก ๆ มากกว่า 6 พันเกาะ"British Isles," Encyclopædia Britannica แบ่งออกเป็นเขตการปกครองของสาธารณรัฐไอร์แลนด์และสหราชอาณาจักร

 กรณีพิพาทชื่อบริติชไอลส์
# ทางแยกต่างระดับศรีนครินทร์
ทางแยกต่างระดับศรีนครินทร์ เป็นทางแยกต่างระดับแห่งหนึ่งในพื้นที่เขตสวนหลวง กรุงเทพมหานคร เป็นจุดตัดระหว่างถนนศรีนครินทร์ ทางพิเศษศรีรัช ถนนพระราม 9 และทางหลวงพิเศษหมายเลข 7 และนอกจากนี้ ทางแยกต่างระดับศรีนครินทร์เป็นทางแยกต่างระดับรูปดอกจิก (Cloverleaf) อีกแห่งหนึ่งในประเทศไทย ในช่วงแรกของการเปิดใช้ทางหลวงพิเศษหมายเลข 7 ทางแยกต่างระดับแห่งนี้เคยเป็นทางแยกสัญญาณไฟจราจรระดับพื้นดิน ภายหลังมีการก่อสร้างทางแยกต่างระดับโดยความร่วมมือกันระหว่างกรมทางหลวง การทางพิเศษแห่งประเทศไทย (ทางพิเศษศรีรัช ส่วน D) และกรุงเทพมหานคร (ถนนพระราม 9)

 รูปแบบของทางแยกต่างระดับ 
 สะพานข้ามทางหลวงจากทางพิเศษศรีรัช และถนนพระราม 9 มุ่งไปยังทางหลวงพิเศษหมายเลข 7 และมีทางเลี้ยวไปยังถนนศรีนครินทร์ ทิศทางมุ่งหน้าบางนา 
 สะพานข้ามทางหลวงจากทางหลวงพิเศษหมายเลข 7 มุ่งไปยังทางพิเศษศรีรัช และถนนพระราม 9 รวมทั้งมีทางเลี้ยวไปยังถนนศรีนครินทร์ ทิศทางมุ่งหน้าบางกะปิ
 ถนนระดับดินของถนนศรีนครินทร์ ทิศทางมุ่งหน้าบางกะปิและมีทางเลี้ยวไปยังทางหลวงพิเศษหมายเลข 7 ทิศทางมุ่งหน้าชลบุรี
 ถนนระดับดินของถนนศรีนครินทร์ ทิศทางมุ่งหน้าบางนาและมีทางเลี้ยวไปยังถนนพระราม 9 ทิศทางมุ่งหน้าห้วยขวาง-ดินแดง
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
 ทุกเส้นทางมีสะพานเข้าหาถนนโดยตรง

ศรีนครินทร์
ศรีนครินทร์
# ทะเลทรายคาลาฮารี
ทะเลทรายคาลาฮารี  เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปีMary Sadler-Altena, "Kalahari: Introduction" webpage: SouthernCape-Kalahari : Kalahari name/climate/reserves and history. 

จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
# เอเบอร์ฮาร์ท เมล
เอเบอร์ฮาร์ท เมล (20 เมษายน ค.ศ. 1935 – 29 มีนาคม ค.ศ. 2002) เป็นนักฟันดาบสากลชาวเยอรมัน เขาได้รับรางวัลเหรียญทองแดงในการแข่งขันทีมฟอยล์ในโอลิมปิกฤดูร้อน 1960 นอกจากนี้ เขายังเป็นผู้ฝึกสอนฟันดาบสากล ซึ่งนักเรียนที่ประสบความสำเร็จมากที่สุดของเขาคือ เด็นนิส เบาเออร์ และวีระเดช โค๊ธนี โดยทั้งสองต่างได้รับเหรียญทองแดงในโอลิมปิกฤดูร้อน 2000
# ซูชิ (เมือง)
ซูชิ  เป็นนครในจังหวัดคานางาวะ ประเทศญี่ปุ่น ในปี ค.ศ. 2012 มีจำนวนประชากร 58,087 คน

 ภูมิศาสตร์ 
ซูชิตั้งอยู่ส่วนต้นคาบสมุทรมิอูระ ติดกับอ่าวซางามิ มหาสมุทรแปซิฟิก ตั้งอยู่บนดินตะกอนแม่น้ำทาโงเอะ ล้อมรอบไปด้วยเนินเขาขนาดเล็กและสูงชัน

 เทศบาลข้างเคียง 
 นครคามากูระ
 นครโยโกซูกะ
 เขตคานาซาวะ นครโยโกฮามะ
 เมืองฮายามะ

 แหล่งข้อมูลอื่น 
 เว็บไซต์ทางการ
# PSR B1620-26 b
PSR B1620-26 b เป็นดาวเคราะห์นอกระบบ อยู่ห่างจากโลกประมาณ 12,400 ปีแสง โดยอยู่ในกลุ่มดาวแมงป่อง โดยชื่อเล่นอย่างเป็นทางการ คือ "เมธูเสลาห์" และ "ปฐมดาวเคราะห์" ดาวเคราะห์ดวงนี้เป็นดาวเคราะห์รอบดาวคู่ วงโคจรรอบดาวทั้งสองของ ดาวPSR B1620-26 เป็นดาวเคราะห์นอกระบบที่มีอายุมากที่สุดที่ค้นพบในปัจจุบัน เชื่อว่ามีอายุประมาณ 12.7 พันล้านปี
# ธงราชวงศ์ชิง
ธงของราชวงศ์ชิง มีชื่อเรียกว่า "ธงมังกรเหลือง"  เป็นธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง  ถือกันว่าธงนี้เป็นธงชาติจีนแบบแรกสุดในประวัติศาสตร์

ราชวงศ์ชิงเป็นราชวงศ์จักรพรรดิที่ปกครองประเทศจีนลำดับสุดท้าย สถาปนาเมื่อ ค.ศ. 1644 และถูกโค่นล้มด้วยการปฏิวัติซินไฮ่ในปี ค.ศ. 1912 ลักษณะของธงดังที่ปรากฏข้างต้นนี้เป็นแบบที่ใช้อยู่ระหว่าง ค.ศ. 1890 - 1912 โดยดัดแปลงจากธงสีเหลืองของกองทัพแปดกองธง ทั้งนี้ สีเหลืองเป็นสีของจักรพรรดิจีนตั้งแต่สมัยโบราณ อนึ่งยังเป็นสีที่หมายถึงชนเผ่าแมนจูด้วย ส่วนมังกรห้าเล็บเป็นสัญลักษณ์ของพระราชอำนาจของจักรพรรดิ

 ประวัติ 
200px|thumbnail|ธงมังกรพื้นเหลืองของแปดกองธง
ประวัติของการกำหนดธงชาติจีนในยุคราชวงศ์ชิงสามารถสืบย้อนไปได้ราวปี ค.ศ. 1856 ในเวลานั้นได้เกิดกรณีเรือแอโรว์ ซึ่งมีสาเหตุจากเรือสินค้าจีนได้ชักธงเรือของต่างประเทศ (อังกฤษ) ขึ้นท้ายเรือของตน เนื่องจากในเวลานั้นประเทศจีนยังไม่มีธงสัญลักษณ์ของชาติอย่างเป็นทางการ  ต่อมาในปี ค.ศ. 1862 กะลาสีเรือของจักรพรรดินาวีต้าชิงและราชนาวีอังกฤษได้รบกันในแม่น้ำแยงซีเกียง  เพื่อเป็นการตอบสนองคำชี้แจงของราชนาวีอังกฤษในเรื่อการไม่อาจแยกแยะเรือของจีนออกจากเรือของชาติอื่นได้  เจ้าชายก่ง (ก่งชินหวัง - 恭親王) จึงกระตุ้นให้เจิง กว๋อฟาน (曾國藩) สร้างธงราชการสำหรับรัฐบาลราชวงศ์ชิงขึ้น และแนะนำให้ใช้ธงมังกรพื้นเหลือง ซึ่งมีใช้อยู่ในแปดกองธงของแมนจู และ กองทัพต้าชิง ในเวลานั้น  เจิง กว๋อฟานจึงเอาแบบธงดังกล่าวซึ่งเป็นรูปสี่เหลี่ยมจัตุรัส มาตัดออกมุมหนึ่งให้เป็นรูปสามเหลี่ยมเพื่อให้แตกต่างจากธงเดิม และได้ใช้ในราชการระหว่าง ค.ศ. 1862 - 1889 โดยเป็นการเฉพาะในวงราชการและกองทัพเรือจีนเท่านั้น เรือของพลเรือนทั่วไปไม่สามารถใช้ได้ และ ไม่มีการกำหนดให้ธงนี้เป็นธงชาติแต่อย่างใด อย่างไรก็ตามในโอกาสทางการทูตหรือการแสดงนิทรรศการนานาชาติ ก็ได้มีการใช้ธงรูปสามเหลี่ยมดังกล่าวเป็นสัญลักษณ์แทนประเทศจีนเช่นกัน  ภายหลังจึงได้แก้แบบให้เป็นรูปสี่เหลี่ยมผืนผ้าในปี ค.ศ. 1890 และใช้สืบมาจนกระทั่งสิ้นสุดการปกครองของราชวงศ์ชิง
# มลิกา กันทอง
มลิกา กันทอง  (เกิดวันที่ 8 มกราคม พ.ศ. 2530) ที่อำเภอโพธิ์ทอง จังหวัดอ่างทองสู้สุดใจ ไทยแลนด์, สารคดีทางไทยพีบีเอส: พฤหัสบดีที่ 26 กันยายน 2556เป็นอดีตนักกีฬาวอลเลย์บอลหญิงทีมชาติไทย ตำแหน่งบอลโค้ง เป็นหนึ่งในนักวอลเลย์บอลทีมชาติไทยที่ได้เล่นวอลเลย์บอลอาชีพในต่างประเทศ ปัจจุบันเล่นให้กับทีม สโมสรวอลเลย์บอลสุพรีม ชลบุรี สถิติความแรงบอล 96.94km/h

 ประวัติ 
มลิกามีมารดาชื่อ เสทื้อน กันทอง
มลิกา กันทอง มีชื่อเล่นว่า ปู เกิดเมื่อวันที่ 8 มกราคม พ.ศ. 2530 จบการศึกษาปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต ส่วนเส้นทางสู่วงการวอลเลย์บอลนั้น มลิกาได้รู้จักกีฬาวอลเลย์บอลครั้งแรก เมื่อตอนอายุ 12 ปี ขณะกำลังเรียนอยู่ชั้น ป.6 จากนั้นในช่วงมัธยม มลิกาได้รับการฝึกซ้อมวอลเลย์บอลจาก 2 โรงเรียน ได้แก่ โรงเรียนกีฬาสุพรรณบุรี และโรงเรียนอุลิตไพบูลย์ จ.ชัยนาท จนทำให้ฝีมือเริ่มพัฒนามากขึ้น และขณะที่เรียนอยู่ชั้น ม.4 ก็ได้รับการคัดเลือกเป็นตัวแทนยุวชนทีมชาติไทย เพื่อลงแข่งชิงแชมป์อาเซียนกับชิงแชมป์เอเชีย

สโมสร
  Tan Hao (2006–2007)
  เฟดเดอร์บรอย (2008 - 2009)
  Ereğli Belediye (2009-2010)
  Fujian Xi Meng Bao (2010–2011)
  ช้าง (2010- 2011)
  อิกติซาดชิ บากู (2012–2013)
  จาการ์ตา เพอตามินา (2013–2014)
  ซัยโจเด็นกิ-นครนนทบุรี (2011–2014)
  ไทยเดนมาร์ค-หนองเรือ (2015)
  อาเซอร์ยอล บากู (2015-2016)
 อาเซอร์เรล บากู (2016-2017)
  สุพรีม-ชลบุรี (2017 - 2018)
  นครราชสีมา (2018 - 2019)
 ไดมอนด์ฟู้ด (2019 - 2021)
  สุพรีม-ชลบุรี (2021-ปัจจุบัน)

รางวัล
 "เสิร์ฟยอดเยี่ยม" วอลเลย์บอลหญิงเวิลด์แกรนด์แชมป์เปี้ยนคัพ 2009

 ผลงาน 
 ซีเกมส์ 
  2007 : ไฟล์:Med 1.png เหรียญทอง
  2009 : ไฟล์:Med 1.png เหรียญทอง
  2011 : ไฟล์:Med 1.png เหรียญทอง
  2013 : ไฟล์:Med 1.png เหรียญทอง

 เอเชียนเกมส์ 
  2014 : ไฟล์:Med 3.png เหรียญทองแดง
  2018 : ไฟล์:Med 2.png เหรียญเงิน

 วอลเลย์บอลชิงแชมป์เอเชีย 
  2007 : ไฟล์:Med 3.png เหรียญทองแดง
  2009 : ไฟล์:Med 1.png เหรียญทอง
  2013 : ไฟล์:Med 1.png เหรียญทอง
  2015 : ไฟล์:Med 3.png เหรียญทองแดง

 เอเชียนคัพ 
  2008 : ไฟล์:Med 3.png เหรียญทองแดง
  2010 : ไฟล์:Med 2.png เหรียญเงิน
  2012 : ไฟล์:Med 1.png เหรียญทอง

 เวิลด์กรังด์ปรีซ์ 
  2006 : อันดับ 10
  2007 : ไม่ได้เข้าร่วมการแข่งขัน เนื่องจากติดแข่งขันกีฬามหาวิทยาลัยโลกฤดูร้อน 2007 ณ กรุงเทพมหานคร
  2008 : อันดับ 11
  2009 : อันดับ 8
  2010 : อันดับ 10
  2011 : อันดับ 6
  2012 : อันดับ 4
  2013 : อันดับ 13
  2014 : อันดับ 11
  2015 : อันดับ 9
  2016 : อันดับ 6

 เวิลด์แกรนด์แชมเปียนคัพ 
  2009 : อันดับ 6
  2013 : อันดับ 5

 วอลเลย์บอลรอบคัดเลือกโอลิมปิก 
 2016 : ไม่ผ่านการคัดเลือกเนื่องจากมีการโกงคะแนนกันเกิดขึ้นจึงทำให้ทีมไทยพ่ายแพ้ทีมญี่ปุ่น

 เครื่องราชอิสริยาภรณ์ 
 พ.ศ. 2556 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ให้แก่นักกีฬาวอลเลย์บอลหญิงทีมชาติไทยและเจ้าหน้าที่  เล่ม ๑๓๐ ตอนที่ ๒๒ ข ๑๐ ตุลาคม ๒๕๕๖ หน้า ๑
 พ.ศ. 2553 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นตติยดิเรกคุณาภรณ์ (ต.ภ.)
# รัฐชาโก
ชาโก  เป็นรัฐทางตะวันออกเฉียงเหนือของประเทศอาร์เจนตินา มีพื้นที่ 99,633 ตารางกิโลเมตร (38,469 ตร.ไมล์) มีประชากร 1,055,259 คน ใน ค.ศ. 2010 เป็นรัฐที่มีพื้นที่อันดับ 12 และมีประชากรมากเป็นอันดับ 9 ในบรรดารัฐต่าง ๆ ของอาร์เจนตินา รัฐชาโกติดกับรัฐซัลตาและรัฐซานเตียโกเดลเอสเตโรทางทิศตะวันตก ติดกับรัฐฟอร์โมซาทางทิศเหนือ ติดกับรัฐกอร์ริเอนเตสทางทิศตะวันออก และติดกับรัฐซานตาเฟทางทิศใต้ นอกจากนั้นยังติดกับจังหวัดเญเอมบูกูของประเทศปารากวัย เมืองหลวงของรัฐคือเมืองเรซิสเตนเซีย
# กวางไอริช
กวางไอริช หรือ กวางยักษ์ (Megaloceros giganteus) (1998): Megaloceros: The Ice Age Giant and Its Living Relatives. In: Deer of the World. Stackpole Books. ISBN 0-8117-0496-3 (1987): Megaceros or Megaloceros? The nomenclature of the giant deer. Quaternary Newsletter 52: 14-16. เป็นสัตว์เลี้ยงลูกด้วยนมที่สูญพันธ์เมื่อประมาณ 11,700 ปีก่อน ซึ่งเคยอาศัยอยู่ในแถบทวีปยุโรป และทวีปเอเชีย (จากการขุดพบซากฟอสซิล) ลำตัวสูง 2 เมตร ความกว้างของเขา 4 เมตร อาศัยอยู่กันเป็นฝูง ระดับดีเอ็นเอที่รักษาไว้ได้อยู่ที่ 3/5 สัตว์ที่น่าอุ้มบุญได้คือกวาง แต่ความเหมาะสมอยู่แค่ 2/5 เพราะขนาดต่างกัน
# ดราก้อนบอล Z ศึกสงครามเทพเจ้า
ดราก้อนบอล Z ศึกสงครามเทพเจ้า  เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย มาซาฮิโร โฮโซดะ ภาพยนตร์มีกำหนดเปิดตัวที่ประเทศญี่ปุ่นในวันที่ 30 มีนาคม ค.ศ. 2013  ซึ่งเทรลเลอร์ชุดแรกที่จัดฉายได้รับความสนใจจากผู้ชม 178 ประเทศทั่วโลกเป็นอย่างสูง ทั้งใน ประเทศญี่ปุ่น, สหรัฐอเมริกา, บราซิล, เม็กซิโก, ฝรั่งเศส, ชิลี, อาร์เจนตินา, เปรู, สเปน และสหราชอาณาจักรดราก้อนบอล Z ภาคใหม่ปี 2013 ปล่อยทีเซอร์ตัวแรกมาแล้ว!!  

 การสร้างและการเปิดตัว 
ภาพยนตร์ชุดนี้นำเสนอเหตุการณ์ ดราก้อนบอล Z ที่เกิดขึ้นในช่วงตอนที่ 517 และ 518 ภายหลังจากศึกจอมมารบู ในช่วงระยะเวลา 10 ปี และมีการปรากฏตัวของตัวละครอย่าง ซุน โกคู, คุริริน, พิคโกโร่ และเบจิต้าในภาพยนตร์ดังกล่าว โดยเนื้อหาจะสอดคล้องกับประวัติศาสตร์ที่เกิดขึ้น เว็บไซต์ทางการได้เปิดตัวเทรลเลอร์ชุดแรกในวันที่ 8 สิงหาคม ค.ศ. 2012
# ปาร์เลอามงแปร์
"ปาร์เลอามงแปร์" (แปลว่า พูดคุยกับพ่อฉัน) เป็นซิงเกิลแรกของเซลีน ดิออน จากอัลบั้ม ซ็องซาต็องดร์ อัลบั้มภาษาฝรั่งเศสที่มีแผนออกจำหน่ายในวันที่ 5 พฤศจิกายน พ.ศ. 2555

"ปาร์เลอามงแปร์" เป็นผลงานการประพันธ์ของฌัก เวเนรูโซ (Jacques Vénéruso) ซึ่งอำนวยการผลิตร่วมกับแพทริก แฮมพาร์ตโซเมียน (Patrick Hampartzoumian) ตัวอย่างเพลงความยาว 30 วินาทีได้ออกเผยแพร่ทางเว็บไซต์ของเซลีนในวันที่ 29 มิถุนายน พ.ศ. 2555 เผยแพร่ทั้งเพลงในวันที่ 1 กรกฎาคม พ.ศ. 2555 และออกจำหน่ายในรูปแบบดิจิทัลซิงเกิลในวันที่ 2 กรกฎาคม พ.ศ. 2555

มิวสิกวิดีโอออกเผยแพร่ครั้งแรกผ่านเว็บไซต์ของเซลีนเมื่อวันที่ 6 กันยายน พ.ศ. 2555 โดย Thierry Vergnes ผู้กำกับชาวฝรั่งเศส ถ่ายทำ ณ ลาสเวกัสและหุบเขามรณะClip de Parler à mon père - Carte blanche à Thierry Vergnes ด้วยสภาพภูมิอากาศที่อุณหภูมิกว่า 50 องศาเซลเซียส จึงมีการใช้นักแสดงแทนในบางฉากที่ถ่ายทำในทะเลทรายของเนวาดาแทนเซลีนClip de Parler à mon père - Carte blanche à Thierry Vergnes

มิวสิกวิดีโอเริ่มการนำเสนอด้วยกลอนของอังเจลุส ซีเลซีอุส (Angelus Silesius) กวีชาวเยอรมันว่า "อันวิญญาณบริสุทธิ์ประดุจแก้ว ส่วนแสงแพร้วพรายงามคือความรัก" (L'âme est un cristal, et l'amour, sa lumière) เซลีนสวมชุดสีขาวออกแบบโดยเอลี ซาบ (Elie Saab) นักออกแบบเสื้อชาวเลบานอน เดินไปตามทางอย่างไรจุดหมาย ซึ่งมีฉากเกี่ยวกับเด็กหญิงเดินทางไปยังหลุมฝังศพพ่อของเธอ

"ปาร์เลอามงแปร์" มีเนื้อหาเกี่ยวกับพ่อของเซลีนซึ่งเสียชีวิตในวันที่ 30 พฤศจิกายน พ.ศ. 2546 เธอกล่าวว่าพ่อเธอเป็นแฟนเพลงอันดับหนึ่งของเธอ เธอคิดถึงพ่อทุกวันและรู้ว่าพ่อเธออยู่กับเธอเสมอ มองดูเธอและลูกของเธอ

 ชาร์ต 
ชาร์ต (พ.ศ. 2555)อันดับสูงสุดBelgian Flanders Ultratip Chart12Belgian Wallonia Singles Chart11Canadian AC Chart29Canadian Hot 10053French Singles Chart8Quebec Adult Contemporary Chart1Quebec Top 5 BDS1Quebec Radio Correspondents Chart3
# เฌราร์ อูลีเย
เฌราร์ อูลีเย (, ; 3 กันยายน ค.ศ. 1947 – 14 ธันวาคม ค.ศ. 2020) เป็นอดีตนักฟุตบอลและผู้จัดการทีมชาวฝรั่งเศส เขาได้อยู่ร่วมกับสโมสรต่าง ๆ ในฐานผู้จัดการทีมกับปารีแซ็ง-แฌร์แม็ง, แอร์เซล็องส์ และลิเวอร์พูล เขานำลิเวอร์พูลคว้าแชมป์เอฟเอคัพ, ลีกคัพ, เอฟเอคอมมูนิตีชีลด์, ยูฟ่าคัพ และยูฟ่าซูเปอร์คัพในปี ค.ศ. 2001 จากนั้นเขาก็นำลียงได้แชมป์ลีกเอิง 2 สมัยในฤดูกาล 2005-06 และ 2006-07 นอกจากนี้อูลีเยยังเคยเป็นอดีตผู้จัดการทีมของฟุตบอลทีมชาติฝรั่งเศสในปี 1992 ถึง 1993 และเขาถือว่าเป็นหนึ่งในผู้จัดการทีมชาวฝรั่งเศสที่มีการจัดทีมที่ยอดเยี่ยมและประสบความสำเร็จมากที่สุด โดยมีอาร์แซน แวงแกร์ และดีดีเย เดช็อง ที่มีผลงานใกล้เคียงในการเป็นผู้จัดการทีมกับเขา

เกียรติประวัติ
ผู้จัดการทืม
 ปารีแซ็ง-แฌร์แม็ง
ลีกเอิง (1): 1985–86

 ฝรั่งเศส U18
 ยูฟ่ายูโรเปียน U 19 แชมเปียนส์ชิพ (1): 1996

 ลิเวอร์พูล
 เอฟเอคัพ (1): 2000–01
 ลีกคัพ (1): 2000–01, 2002–03
 เอฟเอคอมมูนิตีชีลด์ (1) : 2001
 ยูฟ่าคัพ (1): 2000–01
 ยูฟ่าซูเปอร์คัพ (1): 2001

 ลียง
 ลีกเอิง (2): 2005–06, 2006–07
 ทรอเฟเดช็องปียง (2): 2005, 2006
# กลีเซอ 581 อี
กลีเซอ 581 อี  หรือ Gl 581 e เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่สี่ที่ถูกค้นพบในระบบดาวเคราะห์กลีเซอ 581 โดยเป็นดาวเคราะห์ดวงแรกในระบบดาวเคราะห์กลีเซอ 581

ดาวเคราะห์ที่ถูกค้นพบในหอดูดาวเจนีวา โดยทีมงานโดย มิเชล เมเยอร์ โดยเขาใช้อุปกรณ์ HARPS บนกล้องโทรทรรศน์ยุโรปใต้หอ 3.6 เมตร (140 นิ้ว) ในหอดูดาวลาซียา ประเทศชิลี และเขาได้ประกาศการค้นพบดาวเคาระห์นี้เมื่อวันที่ 21 เมษายน ค.ศ. 2009
# เคปเลอร์-11
เคปเลอร์-11 เป็นดาวที่คล้ายแสงแดดมีขนาดใหญ่กว่าดวงอาทิตย์เล็กน้อยกว่า อยู่ในกลุ่มดาวหงส์ อยู่ห่างจากโลกประมาณ 2,005 ปีแสง มันตั้งอยู่ภายในเขตของวิสัยทัศน์ของยานอวกาศเคปเลอร์
# SWEEPS J175853.92−291120.6
SWEEPS J175853.92−291120.6 เป็นดาวฤกษ์ที่ตั้งอยู่ในกลุ่มดาวคนยิงธนู อยู่ห่างจากโลกประมาณ 27,700 ปีแสง
# PSR B1257+12 C
PSR B1257+12 C เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว PSR B1257+12 C ยังเป็นหนึ่งในดาวเคราะห์ดวงแรกที่เคยค้นพบนอกระบบสุริยะ และในปัจจุบันคือวัตถุที่สามที่รู้จักกันในวงโคจรพัลซาร์ PSR B1257+12 เป็นดาวเคราะห์ที่ใหญ่เท่าโลกเกือบสี่เท่า
# PSR B1257+12 B
PSR B1257+12 B เป็นดาวเคราะห์นอกระบบที่อยู่ห่างจากโลกประมาณ 980 ปีแสง ตั้งอยู่ในกลุ่มดาวหญิงสาว PSR B1257+12 B ยังเป็นหนึ่งในดาวเคราะห์ดวงแรกที่เคยค้นพบนอกระบบสุริยะ และในปัจจุบันคือวัตถุที่สามที่รู้จักกันในวงโคจรพัลซาร์ PSR B1257+12 ซึ่งมันเป็นวงกลมที่ระยะห่าง 0.36 AU กับระยะเวลาการโคจรประมาณ 66 วัน
# ดาวเอปไซลอน แม่น้ำ บี
ดาวเอปไซลอน แม่น้ำ บี (Epsilon Eridani b) หรือดาวเอเยียร์ (AEgir) เป็นดาวเคราะห์นอกระบบที่โคจรรอบดาวเอปไซลอน แม่น้ำ ซึ่งอยู่ในกลุ่มดาวแม่น้ำ ห่างจากโลกประมาณ 10.5 ปีแสง มันเป็นดาวเคราะห์ที่มีมวลและวงโคจรคล้ายกับดาวพฤหัสบดี

ชื่อ

ในปี ค.ศ. 2015 สหพันธ์ดาราศาสตร์สากลได้เลือกเอปไซลอน แม่น้ำบี และดาวฤกษ์แม่ของมัน ให้เป็นหนึ่งในระบบดาวเคราะห์ที่ได้รับการตั้งชื่อสามัญภายใต้โครงการ NameExoWorlds ซึ่งเปิดให้สาธารณชนเสนอชื่อและร่วมลงคะแนนเสียง ชื่อที่ได้รับการคัดเลือกผ่านการโหวตสำหรับดาวเอปไซลอน แม่น้ำ บี คือ "เอเยียร์" (Ægir) ส่วนดาวฤกษ์แม่ได้รับชื่อว่า "ราน" (Rán) โดยทั้งสองชื่อนี้มีที่มาจากประมวลเรื่องปรัมปรานอร์ส

การค้นพบ
การมีอยู่ของดาวเคราะห์ในระบบดาวเอปไซลอน แม่น้ำได้ถูกสันนิษฐานโดยทีมงานชาวแคนาดาที่นำโดย บรูซ แคมป์เบล ต่อมาในปี ค.ศ. 1995 กอร์ดอน วอล์คเกอร์ และคณะ พบว่าความเร็วแนวเล็งของดาวเพิ่มขึ้นและลดลงเป็นคาบยาว 9.88 ปี แต่ข้อมูลมีนัยสำคัญไม่มากพอที่จะทำให้ทีมงานเชื่อว่าเป็นดาวเคราะห์จริงๆ การค้นพบอย่างเป็นทางการได้ถูกประกาศเมื่อวันที่ 7 สิงหาคม ค.ศ. 2000 โดยทีมงานนำโดย อาร์ตี้ ฮาตซ์ โดยค้นพบว่ามันโคจรรอบดาวฤกษ์ของมันใช้เวลา 2,502.1 ± 20.1 วัน หรือ 6.9 ปี เท่ากับค่ากึ่งแกนเอกเท่ากับ 3.3 AU วงโคจรมีความเยื้องศูนย์กลาง 0.608 ± 0.041 และมวลขั้นต่ำของมันคือ 0.86 เท่าของดาวพฤหัสบดี

ลักษณะ

ข้อมูลล่าสุดที่ได้มาจากการวัดตำแหน่งดาว ระบุว่าวงโคจรของดาวเอปไซลอน แม่น้ำ บี มีค่าระยะกึ่งแกนเอก 3.6 AU และมีความเยื้องศูนย์กลาง 0.16 มันมีมวลประมาณ 0.63 เท่าของดาวพฤหัสบดี

ดูเพิ่ม
ดาวเอปไซลอน แม่น้ำ
51 ม้าบิน บี
47 หมีใหญ่ บี
# กลีเซอ 876 ดี
กลีเซอ 876 ดี เป็นดาวเคราะห์นอกระบบที่อยู่ห่างจากกลุ่มดาวคนแบกหม้อน้ำประมาณ 15 ปีแสง ดาวเคราะห์ดวงนี้เป็นดาวเคราะห์ดวงที่สามที่ค้นพบอยู่ในวงโคจรรอบดาวแคระแดง กลีเซอ 876 ณ ตอนที่ค้นพบนั้นนับได้ว่าดาวเคราะห์ดวงนี้เป็นดาวเคราะห์ที่มีมวลต่ำที่สุดในบรรดาดาวเคราะห์ใด ๆ ที่รู้จักกัน ถ้าไม่นับดาวเคราะห์พัลซาร์ที่โคจรรอบ PSR B1257+12 จากการที่มันมีมวลต่ำมากนี่เองจึงถูกจัดประเภทว่าเป็นดาวเคราะห์คล้ายโลกหรือซูเปอร์เอิร์ธ
# รายชื่ออัลบั้มในอินเดกซ์ คัมภีร์คาถาต้องห้าม
อัลบั้มเพลงในอินเดกซ์ คัมภีร์คาถาต้องห้าม แบ่งออกตาม Season ได้แก่
 อัลบั้มเพลงใน To Aru Majutsu no Index 
อนิเมะเรื่อง อินเดกซ์ คัมภีร์คาถาต้องห้าม  ได้มีซิงเกิลเพลงเปิด - เพลงปิดออกมาแล้ว 4 ชุด
โดยเป็นเพลงเปิด 2 ชุด และเพลงปิด 2 ชุด
 เพลงเปิด - ปิด 
 PSI-missing 

อัลบั้ม PSI-missing เป็นอัลบั้มเพลงเปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 12

รายชื่อเพลง
"PSI-missing" – 4:23
เนื้อร้อง: มามิ คาวาดะ
ดนตรี/เรียบเรียง:โมโตะยุกิ นากะซาว่า
 – 4:40
"PSI-missing" -instrumental- – 4:23
 – 4:36

 Rimless ~Fuchinashi no Sekai~ 

อัลบั้ม  เป็นอัลบั้มเพลงปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 14

รายชื่อเพลง
 – 4:01
เนื้อร้อง: IKU
ดนตรี: IKU, คาซุยะ ทาคาเซะ
เรียบเรียง: คาซุยะ ทาคาเซะ
 – 4:39
ดนตรี/เนื้อร้อง: IKU
เรียบเรียง: Blues T
 – 4:01
 – 4:35

อินเดกซ์
# สเตดฟาร์มสเตเดียม
สเตดฟาร์มสเตเดียม เป็นสนามฟุตบอลอเนกประสงค์ที่ตั้งอยู่ในเมืองเกล็นเดล, รัฐแอริโซนา โดยเปิดทำการครั้งแรกในวันที่ 1 สิงหาคม ค.ศ. 2006 เป็นสนามประจำของทีมแอริโซนา คาร์ดิแนลส์ ของเอ็นเอฟแอล และศิษย์เก่าไฟส์ต้าโบวล์ สนามกีฬานี้ตั้งอยู่ถัดจากประตูโจบิง.คอม อารีนา